

|  |  |  |
| --- | --- | --- |
| Ikt. szám: 001/19-109/2018/SZKT |  |  |
| BESZERZÉSI IRODA 6724 SZEGED, KÖRTÖLTÉS U. 35.  TEL: +36 62 592 293  FAX: +36 62 592 292  e-mail: [logisztika@szkt.hu](mailto:logisztika@szkt.hu) | |
| Tárgy: Árajánlatkérés | |

Tisztelt Címzettek/ Ajánlattevők!

A Szegedi Közlekedési Kft., mint Ajánlatkérő ezúton felkéri Önt, tegyen írásos ajánlatot a **III. Szegedi Repülőnapok és Légiparádé rendezvénysátrainakbiztosítása tárgyban.**

Feladatok:

* 1 db 20x40 méteres rendezvény sátor, 4 méteres oldalmagassággal biztosítása a rendezvény 3 napjára
* 1 db 10x10 méteres rendezvénysátor biztosítása, elválasztófallal együtt a rendezvény 3 napjára
* 1 db 10x10 méteres rendezvénysátor biztosítása, elválasztófallal, padozattal együtt a rendezvény 3 napjára
* 5 db 5x5 méteres rendezvénysátor biztosítása a rendezvény 3 napjára
* Az árajánlatnak tartalmaznia kell a szállítási, építési és egyéb költségeit is

A rendezvény időpontja: 2018. 09. 14-15-16.

Építés: 2018. 09. 12-13. Bontás: 2018. 09. 17.

Helyszíne: 6726 Szeged, Bajai út HRSZ: 02.04.8/1. - Szegedi Repülőtér

**Az ajánlattételre vonatkozó egyéb adatok, feltételek, információk:**

1. **Az ajánlattételi határidő az ajánlatok bontási időpontja, helyszíne:**

**2018. augusztus 14. 14 óra 00 perc.**

**6724 Szeged, Körtöltés utca 35. Beszerzési iroda I. em. 20. sz.** Az ajánlatokat zárt borítékban kell **egy** eredeti példányban eljuttatni a benyújtás helyére. A borítékra rá kell írni:

**„III. Szegedi Repülőnapok és Légiparádé rendezvénysátrainak biztosítása***- Ajánlattételi határidő előtt nem bontható fel*” Az ajánlatkérő a személyesen benyújtott vagy az előírt határidőig postán beérkezett ajánlatokat a fent megadott időpontban nyilvánosan bontja fel, amelyen részt vehetnek az ajánlattevők képviselői is.

1. Az Ajánlatkérő fenntartja a jogot további tárgyalásra és e-árlejtés alkalmazására.
2. Az Ajánlatkérő az ajánlattevők részére **hiánypótlásra lehetőséget biztosít**.
3. Az Ajánlatkérő a részajánlat tétel lehetőségét **nem** **biztosítja**.
4. Az Ajánlatkérő fenntartja magának a jogot, hogy a legalacsonyabb árú ajánlatot adó ajánlattevővel **sem** köt szerződést. Ebben az esetben az Ajánlatkérő az eljárás eredménytelenségének indokáról tájékoztatja az ajánlattevőket.
5. Fizetési feltételek: a szolgáltatás ellenértékének kiegyenlítése az igazolt teljesítést követően, az Ajánlattevő által kiállított **számla alapján**, **30 naptári napos** fizetési határidővel, banki átutalással a szerződésben meghatározott feltételek szerint történik.
6. Az Ajánlatkérő előleget **nem** biztosít.
7. Késedelmes fizetés esetén a Ptk szerinti késedelmi kamat az irányadó.
8. Csatolandó az Ajánlattevő ajánlatban aláíró cégjegyzésre jogosult képviselőjének aláírási címpéldánya, meghatalmazás esetén a meghatalmazott aláírási mintája is.
9. Csatolandó az Ajánlattevő nyilatkozata, hogy a szerződés teljesítéséhez alvállalkozó(ka)t kíván-e igénybe venni, nemleges tartamú nyilatkozat csatolása is szükséges (a Felolvasó lap kitöltésével).
10. Tartalmi sorrend, iratjegyzék:

*Az ajánlatnak az alábbi dokumentumokat kell tartalmaznia:*

1. Felolvasólap (kitöltve, cégszerűen aláírva)

2. Aláírási címpéldány (az ajánlatban aláíró cégképviselő tekintetében)

3. Egyéb (esetleges termékismertetők)

Az ajánlat elkészítésével és benyújtásával kapcsolatos összes költség az **ajánlattevőt** terheli. Az eljárás eredményétől függetlenül az ajánlatkérő **nem** tehető felelőssé az ajánlattétel költségeivel kapcsolatban.

Várjuk megtisztelő ajánlatát.

Szeged, 2018. augusztus 9.

Tisztelettel:

Majó-Petri Zoltán

Ügyvezető igazgató megbízásából

Bari Zsolt

Beszerzési irodavezető

**Felolvasólap**

**1. Az ajánlattevő azonosító adatai:**

a) az ajánlattevő cégneve: ………………………………………………………………..

b) az ajánlattevő székhelye: ………………………………………………………………

c) Tel, fax, e-mail: …………………………………………………………………………

d) Cégjegyzésre jogosult képviselője neve: ………………………………………………

e) Cg. szám: ………………….., adószám: ……………………………………………….

f) Bank, számlaszám: ………………………………………………………………………

**Közös ajánlattevő esetén:**

Közös ajánlattevő cégneve, székhelye :…………………………….………………………

**Alvállalkozó igénybevétele esetén:**

Alvállalkozó cégneve, székhelye, adószáma :…………………………………………………

vagy *nem veszek igénybe alvállalkozót a szerződés teljesítéséhez* (adott esetben aláhúzandó)

**2. Értékelési szempont.**

|  |  |  |
| --- | --- | --- |
| **Tétel** | **Megnevezés** | **Nettó összesen (Ft)** |
| 1 | III. Szegedi Repülőnapok és Légiparádé rendezvénysátrainak, biztosítása. |  |

Nyilatkozom, hogy a fentiek szerinti ajánlatomat az ajánlattételi felhívásban rögzített feltételek figyelembevételével teszem.

Dátum: ……………………….

cégszerű aláírás

**Vállalkozói szerződés**

amely létrejött egyrészről a

Név /cég/: **Szegedi Közlekedési Kft.**

cégjegyzékszám: 06-09-003072

székhely: 6720 Szeged, Zrínyi u. 4-8.

adószám: 11092612-2-06

bankszámlaszám: Raiffeisen Bank Zrt. 12067008-00143725-00100003

telefon: 06-62-592-250

fax: 06-62-426-714

képviselő: Majó-Petri Zoltán ügyvezető igazgató

mint **Megrendelő** (továbbiakban Megrendelő),

másrészről

Név /cég/:

cégjegyzékszám:

székhely:

adószám:

bankszámlaszám:

telefon:

fax:

képviselő:

továbbiakban mint **Vállalkozó**, együttesen **Felek** között az alábbi feltételekkel:

**1. A szerződés tárgya**

A szerződés tárgya a Megrendelő által 2018. augusztus 9. napján közzétett Ajánlattételi felhívásában és Dokumentációban, valamint a jelen szerződésben részletesen meghatározott alábbi feladatok ellátása: *“****III. Szegedi Repülőnapok és Légiparádé rendezvénysátrainak”*** biztosítása.

**2. A szerződés időtartama:**

A nyertes ajánlattevő a szerződés hatálybalépését követően köteles a teljesítést megkezdeni és az alábbi feladatokat a hozzájuk rendelt határidőben teljesíteni:

Feladatok:

* 1 db 20x40 méteres rendezvény sátor, 4 méteres oldalmagassággal biztosítása a rendezvény 3 napjára
* 1 db 10x10 méteres rendezvénysátor biztosítása, elválasztófallal együtt a rendezvény 3 napjára
* 1 db 10x10 méteres rendezvénysátor biztosítása, elválasztófallal, padozattal együtt a rendezvény 3 napjára
* 5 db 5x5 méteres rendezvénysátor biztosítása a rendezvény 3 napjára
* Az árajánlatnak tartalmaznia kell a szállítási, építési és egyéb költségeit is

A rendezvény időpontja: 2018. 09. 14-15-16.

Építés: 2018. 09. 12-13. Bontás: 2018. 09. 17.

Helyszíne: 6726 Szeged, Bajai út HRSZ: 02.04.8/1. - Szegedi Repülőtér

**3. Ellenérték:**

**……………………,-Ft + …… % ÁFA, azaz bruttó ……………………,-Ft**

A szerződés teljesítésével összefüggő összes adót, vámot, illetéket, engedélyezési díjat, szállítási költséget, stb. teljes mértékben a Vállalkozó viseli, kivéve azokat, amelyet valamely jogszabály kötelezően a Megrendelő terhére állapít meg, továbbá az eszköz üzemeltetéséhez szükséges közüzemi díjat.

**4. Fizetési feltételek:**

Megrendelő a fenti 3. pont szerinti ellenértéket az alábbi 5. pont szerinti teljesítési helyen való igazolt teljesítést követően a Ptk. 6:130. § (1) bekezdése szerinti határidőn belül, a Vállalkozó ........................................... banknál vezetett ......................................... számú számlájára való átutalással egyenlíti ki. Vállalkozó a teljesítési igazolás birtokában (amely az eszközök elbontását és elszállítását követően kerülhet kiállításra) jogosult az igazolt teljesítés számlázására.

**Fizetési határidő:** a számla Megrendelő általi kézhezvételének napját követő **30 nap.**

Megrendelő késedelmes fizetése esetén a Vállalkozó a Ptk. szerinti késedelmi kamat felszámítására jogosult.

**5. Teljesítés helye:**

Szegedi Közlekedési Kft. Regionális Repülőtér

6729 Szeged, Bajai út

**Számlázási és számlaküldési cím:**

Szegedi Közlekedési Kft.

6720 Szeged, Zrínyi utca 4-8.

**6. Az áru átvétele, beállítás, üzembe helyezés, kapcsolódó szolgáltatások**

6.1. A szerződés tárgya szerinti eszközöket Megrendelő 5. pontban megadott címére kell leszállítani, beállítani és üzembe helyezni, valamint 2018. szeptember 14-16. napjain a Szegedi Repülőnap közönsége számára biztosítani, majd az ezt követő napon elbontani és elszállítani

6.2. Az árunak a teljesítési helyre történő eljuttatása Vállalkozó feladata. Vállalkozó a leszállítandó Árut a szállítás módjának, illetve az előírásoknak megfelelő csomagolásban szállítja le, és a szükséges engedélyek, magyar nyelvű áruleírások, egyéb szükséges dokumentumok beszerzésével, valamint azoknak Megrendelő részére történő átadásával, az eszközök üzembe helyezésével, valamint a specifikációban rögzített munkálatok elvégzésével teljesíti.

6.3. Ha az átvételt Megrendelő minőségi hiba, specifikációban leírtaknak való nem megfelelés, vagy a rendeltetésszerű használatra nem alkalmasság okán megtagadja, akkor Megrendelő az eszköz kicserélését, javítását követelheti, amelyet a Repülőnap kezdetéig Vállalkozó térítésmentesen meg kell oldania.

**7. Szavatosság**

7.1. Vállalkozó a Szegedi Repülőnap idejére, a teljes látogatási idő tartamára szavatolja, hogy a szerződés tárgya szerinti eszközök alkalmasak a rendeltetésszerű használatra, valamint mentesek mindenfajta fejlesztési, anyagbeli, kivitelezési, illetve a Vállalkozó vagy közreműködői tevékenységével vagy mulasztásával bármilyen más módon összefüggő hibáktól, továbbá az eszközök helyszínen való üzemletetése nem sérti harmadik személy ezzel kapcsolatos jogosultságát.

7.2. Megrendelő köteles haladéktalanul értesíteni a Vállalkozót a szavatosság alapján érvényesíteni kívánt bármilyen igényről.

7.3. Ha Vállalkozó nem, vagy nem szerződésszerűen tesz eleget a kötelezettségének, akkor Megrendelő a Vállalkozó költségére, kockázatára és felelősségére jogosult - de nem köteles - minden ésszerű intézkedést megtenni az eszköz kicserélése érdekében.

**8. Szerződést biztosító mellékkötelezettségek:**

8.1. A jelen szerződésben rögzített bármely kötelezettsége késedelmes vagy hibás teljesítés esetén, ha az olyan okból következett be, amelyért a Vállalkozó felelős, kötbért köteles fizetni Megrendelőnek. A kötbér akkor is jár, ha a Megrendelőnek kára nem merült fel. Tekintettel az érintett rendezvény rövid időtartamára, a késedelmi vagy hibás teljesítési kötbér mértéke 50.000,-Ft / óra, de legfeljebb a teljes ellenérték 30%-a. A kötbérek a szerződésszegések napján esedékessé válnak.

8.2. A kötbér kifizetése nem érinti Megrendelő azon jogát, hogy a szerződésszegéssel okozott és a kötbér összegével nem fedezett kárának megtérítését követelje. Ha a kötbér a maximumot elérte, Megrendelő jogosult a szerződéstől elállni.

8.3. Vállalkozó, az olyan okból történő meghiúsulás vagy nemteljesítés esetére, amelyért felelős, a teljes nettó ellenérték 30%-a mértékű meghiúsulási kötbért köteles fizetni.

8.4. Megrendelő szerződésszegéssel okozott kárának megtérítését az erre vonatkozó szabályok szerint akkor is követelheti, ha a kötbérigényét nem érvényesítette. A nemteljesítés esetére kikötött kötbér érvényesítése a teljesítés követelését kizárja. A késedelem vagy a hibás teljesítés esetére kikötött kötbér megfizetése nem mentesít a teljesítés alól.

**9. Hatályba lépés**

9.1. A jelen szerződés mindkét fél általi aláírás napján lép hatályba.

9.2. A jelen szerződés a szerződő Felek közös megegyezésével, írásos formában módosítható.

9.3. Minden, a jelen szerződés keretében a Felek által egymásnak küldött értesítésnek írott formában (ajánlott levélben, telefaxon, e-mailben) kell történnie. Ezen értesítések hatálya a címzett általi átvételkor, illetve neki történő kézbesítéskor áll be. A Felek közötti levelezés nyelve: magyar.

9.4. A jelen szerződés mellékletei, valamint Megrendelő ajánlattételi felhívása és a Vállalkozó által benyújtott ajánlat a szerződés elválaszthatatlan részét képezik, még ha fizikálisan nem is kerül csatolásra.

**10. Vis major**

10.1. A szerződő felek mentesülnek a jelen szerződésből fakadó kötelezettségeik nem vagy részleges teljesítésével kapcsolatos felelősség alól, ha a nem teljesítés ellenállhatatlan erők (vis major) következménye.

10.2. Vis majornak minősül egy esemény, amely nem vezethető vissza a Vállalkozó vagy Megrendelő saját hibájára vagy gondatlanságára és nem látható előre.

10.3. A vis major által érintett fél köteles a másik felet a vis major helyzet bekövetkezéséről, illetve megszűnéséről haladéktalanul értesíteni.

**11. Illetékes bíróság, alkalmazott jog**

11.1. A jelen szerződésből eredő jogvitákat a szerződő felek megkísérlik békés úton rendezni. Amennyiben ez 30 napon belül nem vezet eredményre, a szerződő Felek a vita elbírálása céljából alávetik magukat a Megrendelő székhelye szerinti illetékes magyar bíróság eljárásának. A felek kikötik, hogy az eljárás nyelve magyar és az eljárásban a magyar jogot kell alkalmazni.

11.2. A jelen szerződésben nem szabályozott kérdésekben a Ptk. előírásai az irányadók.

**12. Záró rendelkezések:**

12.1. A szerződő felek tudomásul veszik, hogy a Megrendelő részéről a teljesítés az alábbi szervezeti egységhez köthető: Repülőtér Üzletág

12.2. Megrendelő alábbi munkavállalóját hatalmazza fel a hivatalos kapcsolattartásra és a szakmai teljesítés igazolására: Varga György (Tel: +36 70 330 7245, e-mail: varga.gyorgy@szkt.hu)

Vállalkozó részéről a kapcsolattartásra, feladatok koordinálására kijelölt személy:

Jelen Szerződést a Felek elolvasás és közös értelmezés után, mint akaratukkal mindenben megegyezőt, helyben hagyóan írják alá. A szerződés 3 eredeti példányban készült.

Kelt: Szeged, 2018.

……………………………………….. …………………………………………

Megrendelő Vállalkozó